**Cwestiynau ac Atebion**

**Digwyddiad Dysgu Proffesiynol Lefel 3 – Gaeaf 2024**

**Beth sy'n digwydd os yw ymgeiswyr yn mynd y tu hwnt i'r cyfrif geiriau yn yr asesiadau di-arholiad?**

Mae goddefiant o 10% ar gyfrifon geiriau. Dylai ymgeiswyr wneud pob ymdrech i aros y tu mewn iddyn nhw. Os yw ymgeiswyr wedi mynd ymhell y tu hwnt i'r cyfrif geiriau, dylai athrawon barhau i farcio'r gwaith a bydd y cymedrolwyr yn argymell bod canolfannau'n mynd i'r afael â hyn ar gyfer y flwyddyn ganlynol.

**Pan fydd myfyrwyr yn ailsefyll asesiad di-arholiad, a oes rhaid iddyn nhw ddefnyddio astudiaeth achos wahanol?**

Ni all ymgeiswyr ailsefyll yr asesiadau di-arholiad gan ddefnyddio'r un astudiaeth achos ddwywaith. I ailsefyll, dylai ymgeiswyr ddefnyddio astudiaeth achos wahanol er mwyn osgoi ychwanegu at waith neu addasu gwaith.

**Adnoddau**

Rydym wrthi'n datblygu amrywiaeth o adnoddau i gefnogi'r cymhwyster hwn. Bydd rhagor o adnoddau'n ymwneud â gwaith ymgeiswyr yn yr unedau arholiad ac yn yr asesiadau di-arholiad ar gael ar ôl cyflwyno yn yr haf.

**Pa friffiau sy'n aros yr un fath bob blwyddyn?**

Bydd briffiau Uned 3, 6 a 9 yn aros yr un fath drwy gydol oes y fanyleb hon.

Dylai canolfannau ddefnyddio'r Deunyddiau Asesu Enghreifftiol ar wefan Dysgu Iechyd a Gofal Cymru gan na fydd yr aseiniadau'n newid drwy gydol oes y cymhwyster.

Ar gyfer **Uned 3**, gall y dysgwyr ddewis o'r rhestr o grwpiau ar y Deunydd Asesu Enghreifftiol ond nid ydyn nhw wedi'u cyfyngu i'r rhestr hon.

[l3-hsc-pc-ext-dip-unit-3-abridged-sams-w-050124.pdf (dysguiechydagofal.cymru)](https://www.dysguiechydagofal.cymru/media/kfsnfgmk/l3-hsc-pc-ext-dip-unit-3-abridged-sams-w-050124.pdf)

Mae tasg **Uned 6** yn ymwneud â chyfnod ymgysylltu â'r sector y dysgwyr a bydd eu ffocws yn benodol i'w lleoliad eu hunain a'u profiad personol o ymgysylltu â'r sector.

[L3 IGC ECh Dip Est Uned 6 DAE (dysguiechydagofal.cymru)](https://www.dysguiechydagofal.cymru/media/v24lqaqr/l3-hsc-pc-ext-dip-unit-6-abridged-sams-w-050124.pdf)

Ar gyfer **Uned 9**, mae dysgwyr yn dewis eu mater cyfoes eu hunain fel ffocws i'w project ymchwil. Mae gofynion y dasg yn aros yr un fath ac maen nhw i'w gweld yn y Deunyddiau Asesu Enghreifftiol.

[l3-hsc-pc-ext-dip-unit-9-sams-w-050124.pdf (dysguiechydagofal.cymru)](https://www.dysguiechydagofal.cymru/media/zrpl0zx2/l3-hsc-pc-ext-dip-unit-9-sams-w-050124.pdf)

Ar gyfer Unedau 1, 3, 5 ac 8, bydd y briff yn newid bob blwyddyn a bydd yn cael ei gyhoeddi ar y porth (gwefan ddiogel).

**Beth yw'r amodau asesu di-arholiad ar gyfer Uned 8?**

Ar gyfer Uned 8, dylid goruchwylio'r dysgwyr yn uniongyrchol drwy gydol yr 15 awr yn ôl yr amodau asesu di-arholiad ar gyfer y tasgau hyn. Mae astudiaeth achos Haf 2024 ar y wefan ddiogel. Bydd yr astudiaeth achos yn newid bob blwyddyn ond bydd y tasgau'n aros yr un fath.

Ni chaniateir i ymgeiswyr ddefnyddio'r rhyngrwyd wrth gwblhau'r tasgau.